钦定古今图书集成/明伦汇编/氏族典/第353卷 > 《廖用贤尚友录》 > 仇览
## 钦定古今图书集成/明伦汇编/氏族典/第353卷 > 《廖用贤尚友录》 > 仇览

按《后汉书仇览传》，“览字季智，一名香，陈留考城人也。
少为书生，年四十，县召补吏，选为蒲亭长。劝人生业，
为制科令，至于果菜为限，鸡豕有数。农事既毕，乃令
子弟群居，还就黉学。其剽轻游恣者，皆役以田桑，严
设科罚，躬助丧事，赈恤穷寡，期年称大化。览入太学
时，诸生同郡符融有高名，与览比宇，宾客盈室。览常”
自守，不与融言。览学毕归里，州郡并请，皆以疾辞。虽
在宴居，必以礼自整。后征方正，遇疾而卒。三子皆有
文史才，少子元，最知名。